Priemerný freeware klon Space Invaders z roku 1995
K histórii
Star Space Invades sme si čo-to povedali v predchádzajúcom vyčerpávajúcom článku, v ktorom som zhodnotil verzie pre Atari 2600, 5200 a PC. Dnes som si zahral freeware klon Space Invaders od pána Reida, ktorý túto verziu vypustil v roku 1995 na DOS. Túto hru vyrobil pre svoju manželku, ktorá milovala predchádzajúcu verziu (zrejme na hracie automaty), a tak si Reid povedal, že ju prenesie na počítače (aj keď dovtedy už vzniklo ďalších X/Y/Z lepších klonov).
Herná náplň zostala nezmenená – musíte pomocou laserovej vežičky zlikvidovať nálet mimozemských lodí. Ak ste odchovaný na automatovej či Atari verzii, určite si hneď po prvej hre všimnete veľmi jednoduchej obtiažnosti. Hra je veľmi ľahká a život stratíte až po pár vlnách, čiže po desiatich minútach – a trafenie materskej lodi, či posledného mimozemšťana je hračka. Poteší príjemná grafická stránka – hlavne pozadie, bohužiaľ chýbajú lepšie zvuky, hudba úplne absentuje. Vtedy to mohla byť pekná hra zadarmo, ktorá vzdáva hold originálnej verzii, dnes existujú lepšie verzie, ktoré vás budú oveľa viac baviť a sú takisto zadarmo.